stanford-oval/wikipedia huggingface dataset:
משחק הדיונון (סדרת טלוויזיה)
קבלה > פרסים ומועמדויות

זכייתו של או סונג-יו (אנ') (איל נאם – שחקן 001) בגלובוס הזהב הפכה אותו לשחקן יליד קוריאה הראשון שזכה בפרס.
ארבע המועמדויות של התוכנית לפרס SAG גם עשו היסטוריה בכך שמשחק הדיונון הפכה לסדרה הלא אנגלית הראשונה ולסדרה הקוריאנית הראשונה שהייתה מועמדת לביצועים יוצאי דופן של אנסמבל בסדרת דרמה. באופן אישי, לי יונג-ג'ה הפך לשחקן הגברי הראשון מאסיה וקוריאה שקיבל מועמדות אישית לפרס סיגקום וצנג הו-יון הפכה לשחקנית השנייה ממוצא אסייתי וגם קוריאני שעשתה את אותו הדבר. עם זכיית שני השחקנים, התוכנית עשתה היסטוריה כשהיא הפכה לסדרת הטלוויזיה הלא-אנגלית הראשונה שזכתה בטקס פרסי סיגקום.
התוכנית גם קיבלה 14 מועמדויות לפרסי האמי בפריים טיים, כולל לדרמה הטובה ביותר, מה שהופך אותה לתוכנית הלא-אנגלית הראשונה שהייתה מועמדת בקטגוריה זו.
| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 2025 | סדרת הדרמה הטובה ביותר | "משחק הדיונון" | מועמדות |  |
| פרס סטלייט | 2025 | סדרת הדרמה הטובה ביותר | "משחק הדיונון" | מועמדות |  |
קבלה > תגובת הציבור והשפעה > בתרבות הפופולרית

מדיה פופולרית אחרת תתייחס בסופו של דבר למשחק הדיונון, כמו חברת משחקים שונות שביססו משחקים מהסדרה כמו "אור אדום, אור ירוק". עם כמה התייחסויות נסתרות לפרק הראשון של משחק הדיונון. ופרק 2 של עונה 9 של פיוצ'רמה הוא פרודיה על משחק הדיונון. הסדרה זכתה להתייחסות גם בפרק של ריק ומורטי, וכן בפרק של ארץ נהדרת.
נטפליקס טענה שמשחק הדיונון "פילח את רוח הזמן התרבותית" והפך למם אינטרנטי פופולרי, עם למעלה מ-42 מיליארד צפיות בסרטונים הקשורים למשחק הדיונון בחודש הראשון שלאחר השידור. חברת אנליטיקס Vobile הצהירה שעד נובמבר 2021, סרטונים הקשורים למשחק הדיונון ב-YouTube הסתכמו ביותר מ-17 מיליארד צפיות, ועברו את משחקי הכס באותו מדד.
ב-16 באוקטובר 2021, פרק בתוכנית סאטרדיי נייט לייב, בהשתתפות המנחה האורח רמי מאלק וחבר הקאסט פיט דיווידסון, עשה פרודיה למשחק הדיונון על ידי שירת שיר קאנטרי על הסדרה. נכון ל-5 בנובמבר 2021, לשיר יש למעלה מ-9.6 מיליון צפיות בערוץ היוטיוב של סאטרדיי נייט לייב.
בנובמבר 2021, היוטיובר האמריקני ג'ימי דונלדסון, הידוע בשם MrBeast, יצר מחדש את "משחק הדיונון" ב"גרסת החיים האמיתיים" עם 456 אנשים שהתחרו במשחקים דומים אך לא קטלניים כמו התוכנית על פרס כספי של $456,000. הסרטון זכה ל-669,439,791 מיליון צפיות נכון ל-24 בנובמבר 2021, מה שהפך אותו לאחד מסרטוני YouTube הנצפים ביותר של 2021 ושל דונלדסון עצמו.
יוצר הסדרה הוואנג הגיב בחיוב לשימוש במשחקי הסדרה ולפארודיות שנעשו עליה. גוגל דיווחה שמשחק הדיונון הייתה סדרת הטלוויזיה המבוקשת ביותר במנוע החיפוש שלה בשנת 2021, בעוד בטוויטר (X) אמרו שמשחק הדיונון היא סדרת הטלוויזיה המציוצת ביותר ב-2021.
בשנת 2023, סדרת הילדים הישראלית, אבא מטפלת, הפיקה פרק פרודיה למשחק הדיונון בשם "משחק השפמנון".
נושאים וניתוח > פרשנות אחרת

מספר עיתונאים הבחינו כי משחק הדיונון השתמש ביעילות ברמזים מטרימים ברמיזה למותם של הדמויות המרכזיות ומרכיבים אחרים בסדרה. לדוגמה, עלי (שחקן 199) מוצג בפרק השני כשהוא מרומה על ידי מעסיקו מהשכר שלו, בעוד מותו מגיע לאחר שהוא מרומה לתת לסאנג-וו את הגולות שלו בפרק השישי. באופן דומה, הגנגסטר דוק-סו (שחקן 101) מתחמק ממארב של פושעים בפרק השני על ידי קפיצה מגשר, בעוד שמותו במשחק מגיע ממשחק אבני הזכוכית של הפרק השביעי, כאשר האן מי-נייו מצמידה אליה את דוק-סו שנופל איתה אל מותו מהגשר.. לסא-ביוק יש צלקת על צווארה והיא הצמידה סכין לצווארו של האיש שהונה אותה מכספה; מאוחר יותר גרונה מושסף על ידי סאנג-וו. מספר סצנות נוספות בפרקים מוקדמים גם רמזו על היותו של איל-נאם (שחקן 001) מיוחד ולא רק שחקן רגיל של המשחק, כמו שהוא לא זוהה על ידי חיישן התנועה של הבובה במשחק הראשון, כולל היותו הזקן היחיד מבין השחקנים, בעל הספרה "001", ומודעות חדה לכל המשחקים מאז שהם היו בעיצובו.
כמה צופים דו-לשוניים התווכחו על איכות התרגומים של נטפליקס, והבחינו שהכתוביות באנגלית, שהתבססו על הדיבוב האנגלי, שינו את המשמעות של דיאלוג כלשהו בהשוואה לקוריאנית המקורית. מדובבים דו-לשוניים בזמן הקלטות הדיבוב האנגלי הכירו שיש כמה בעיות תרגום, וציינו שסוג זה של עבודה מאתגר בגלל מגבלות על האופן שבו ניתן להציג כיתוב לצופים. ג'ינהיון צ'ו, מרצה בכיר לתרגום באוניברסיטת מקווארי, הצהיר שבמיוחד בשפה הקוריאנית, ישנן מילים "שאינן ניתנות לתרגום" כגון Aegyo, כמו גם תוארי כבוד המשמשים בתרבות הקוריאנית. מכיוון שתרגומים על המסך מוגבלים לחלל קטן, אין מקום למתרגמים לספק את ההקשר הדרוש למילים אלו, ולכן הם לרוב נותרים בחוץ או מפושטים מדי לעיתים קרובות במקרה של משחק הדיונון. צ'ו נתן דוגמה של סאנג-וו ביקש מעלי לקרוא לו "היונג", מונח כבוד קוריאני המשמש להתייחס לאח מבוגר או חבר מבוגר יותר מהימן, ולא ל"סג'אנג-נים" (נשיא החברה) הרשמי יותר שעלי היה משתמש מאז שנפגשו לראשונה. עם זאת, בשל המורכבות של המשמעות של הביטוי "היונג", התרגום לאנגלית פישט את "קרא לי היונג" לפשוט "קרא לי סאנג-וו", ואיבד את המשמעות של בקשה זו. איכות הכתוביות של משחק הדיונון הציתה ויכוח על נטפליקס ושירותים אחרים המחפשים להרחיב את ספריות התוכן שלהם עם יצירות בין-לאומיות, כדי שיתאמצו יותר בהכנת הכתוביות ובאיכותן על מנת להביע טוב יותר את המשמעות של שפת המקור.
הסדרה זכתה לביקורת מסוימת על הצגתה של נשים. "Haeil", ארגון פמיניסטי בקוריאה, אמר כי הסדרה "לא ייצוגית ולא ביקורתית על המציאות של אנטי-פמיניזם בקוריאה" וכי היא הפגינה "מבט גברי בלעדי". נמצא כי הסדרה גם מדגישה כיצד מהגרי עבודה ממדינות אחרות באסיה (במקרה הנוכחי, של דמותו של עלי מפקיסטן) זוכים ליחס ולעיתים מנוצלים כאזרחים סוג ב' בתוך דרום קוריאה, אם כי חלקם מצאו שדמותו של עלי היא נאיבית מדי למציאות המצב ויהיא מעין קריקטורה של מהגרי עבודה כאלה בתוך דרום-קוריאה.
ד"ר אביטל לאופר חוקרת מדעי ההתנהגות טוענת במעריב אונליין שהצלחת "משחק הדיונון" נובעת מהיכולת שלו לגרום לצופים להזדהות עם תחושת העוול במשחק החיים. לדבריה, הצופים שואבים הנאה מהאשליה שהם "הטובים" שנאבקים לעצור את המשחק, אף שבמציאות הם לא מחוץ למשחק ואף לא מגלמים את התפקיד החיובי בו.
עבודות קשורות > מוקומנטרי

יוצר ובמאי הסדרה, וואנג דונג-היוק גם עבד עם נטפליקס כדי ליצור סרט קולנוע בהשראת הצלחתו של משחק הדיונון, שכותרתו, התוכנית הטובה ביותר על הפלנטה". וואנג אמר שהקומדיה התבססה על ניסיונו האישי של דחיפה לאור הזרקורים בשל ההצלחה המהירה של משחק הדיונון.
עבודות קשורות > אתגר הדיונון

נטפליקס הכריזה על סדרת ריאליטי בשם "אתגר הדיונון" (Squid Game: The Challenge) ביוני 2022, יחד עם הזמנת ליהוק פתוחה. בסדרה בת עשרת הפרקים, 456 שחקנים התמודדו על פרס כספי של 4.56 מיליון דולר – הפרס הגדול ביותר בתולדות הריאליטי, עם אתגרים המבוססים על אלו שהופיעו בסדרה. ההפקה היא עבודה משותפת של סטודיו למברט והגן. הצילומים החלו בתחילת 2023 באולפני קרדינגטון בבדפורדשייר. חמשת הפרקים הראשונים של הסדרה שוחררו ברחבי העולם ב-22 בנובמבר 2023, בעוד שארבעה פרקים נוספים שוחררו ב-29 בנובמבר, כשפרק הסיום יצא ב-6 בדצמבר; הוכרזה עונה שנייה.
בינואר 2023, הופיעו דיווחים כי אמבולנסים הוזעקו לטפל בפציעות אמיתיות ובהיפותרמיה שנגרמו במהלך צילומי הסדרה. נטפליקס הכחישו את חומרת הדיווחים וטענה שהפציעות היו מצבים רפואיים קלים וכי אכפת להם (לאנשי ההפקה ולנטפליקס) מהבריאות והבטיחות של צוות השחקנים והצוות. עוד נמסר משירות האמבולנס המקומי כי הוא לא הוזעק לאולפנים לאחרונה. מנהל הבריאות והבטיחות של בריטניה העריך את מצב ההפקה לאחר תלונות אלו ולא מצא בעיות בר-פעולה, אם כי הזהיר את ההפקה להיות מוכנה לכל סיכונים עתידיים.
עבודות קשורות > אחרים

עיבוד אמריקאי של "משחק הדיונון" נמצא בפיתוח עבור נטפליקס, בהפקת ובבימוי דייוויד פינצ'ר.
ראו גם

פרזיטים – סרט דרום קוריאני, זוכה פרס אוסקר לסרט הטוב ביותר
אתגר הדיונון
רכבת הקרח
חדר בריחה
משחקי הרעב
משחק המוות
הקולוסאום
13 (סרט) (אנ')
גיימר (סרט) (אנ')
הערות שוליים

↑  Venkatraman, Sakshi, איך עלי מ'משחק הדיונון' הופך את ניצול מהגרי העבודה בקוריאה לגלוי יותר, באתר חדשות NBC, ‏8 באוקטובר 2021 (באנגלית)
↑  סמאד, בנזיר, מה 'משחק הדיונון' עושה נכון או לא נכון לגבי מהגרי עבודה פקיסטנים, באתר web.archive.org, ‏17 באוקטובר 2021 (ארכיון)
↑  אביטל לאופר, ‏לא בגלל האלימות: זו הסיבה שמשחק הדיונון כבשה את העולם, באתר מעריב אונליין, 24 באוקטובר 2021
↑  גולדברט, מקס, יוצר 'משחק הדיונוןק, וואנג דונג-היוק מפתח סאטירה המבוססת על הצלחת 'משחק קלמארי' שכותרתו 'המופע הטוב ביותר על פני כדור הארץ', באתר דדליין הוליווד, ‏19 במאי 2022) (באנגלית אמריקאית)
↑  ריאליטי בהשראת "משחק הדיונון" יחלק את הפרס הגדול בהיסטוריה, באתר ynet, 14 ביוני 2022
↑  נטפליקס מזמינה אותנו למשחק הדיונון – גרסת המציאות, באתר www.gadgety.co.il, ‏2023-10-24
↑  אור ירוק, אור אדום: ריאליטי חדש שיבוסס על "משחק הדיונון" יציע את הפרס הכספי הגדול ביותר בטלוויזיה, באתר חדשות 13, 15 ביוני 2022
↑  נועם כהן, ‏נטפליקס מציגה: ריאליטי שמבוסס על "משחק הדיונון", באתר ‏מאקו‏, 15 ביוני 2022
↑  תום נחום, נטפליקס מחלקת 4.56 מיליון דולר: 'משחק הדיונון' חזר בגרסת ריאליטי, באתר אייס, 23 בנובמבר 2023
↑  Peter White, 'משחק דיונון: האתגר': נטפליקס קובעת בכורה לסדרת תחרות, באתר Deadline, ‏2023-05-17 (באנגלית אמריקאית)
↑  מורו ירדן, 'משחק הדיונון: האתגר' חודש לעונה 2 בנטפליקס, Casting Now Open, באתר Variety, ‏6 בדצמבר 2023 (באנגלית אמריקאית)
1 2 3  נפגעים בצילומי הריאליטי "משחק הדיונון": "אנשים צעקו לעזרה", באתר חדשות 13, 25 בינואר 2023
↑  ענבל חייט, נטפליקס מפתיעה: גרסה אמריקאית ל"משחק הדיונון"?, באתר ישראל היום, ‏16/04/2023
| 0 | 1 | 2 |
| --- | --- | --- |
| הקודם: 2020: חופים של סודות | פרס בחירת הקהל לתוכנית הבינג' של השנה   2021: משחקי הדיונון  | הבא: 2022: דאהמר - מפלצת: סיפורו של ג'פרי דאהמר |
| 0 | 1 | 2 |
| --- | --- | --- |
| הקודם: 2020: השומרים | פרס גות'הם לסדרה הארוכה הטובה ביותר   2021: משחק הדיונון  | הבא: 2022: פצ'ינקו |
| 0 | 1 | 2 |
| --- | --- | --- |
| הקודם: 2021: הסודות של איסטאון | פרס אמי לבידור בפריים טיים לעיצוב הפקה בתוכנית עכשווית (שעה או יותר)   2022: משחק הדיונון  | הבא: |
| --- | --- |
בקרת זהויות :  PLWABN: 9812443765205606  BNE: XX6367886  BnF: cb18029858c (data)  GND: 1253195153  LCCN: n2022053004  NKC: unn20221167273  VIAF: 2999168109541843630002   WorldCat (עם VIAF): 2999168109541843630002 
יוצר ובמאי הסדרה וואנג דונג-היוק
dalgona (אנ'), ממתק סוכר קוריאני, המבוסס על הצורות ששימשו במשחק השני של התוכנית. במשחק הדיונון, השחקנים היו צריכים לחלץ את הצורות הפנימיות שלמות.
הצורות של משחק הדיונון שימשו רבות בעיצוב הגרפי של התכנית.
אירוע קידום מכירות למשחק הדיונון בשיבויה, טוקיו.
משתתפי קוספליי מחופשים לשומרים מהסדרה
שחקני קוספליי לבושים במדי משתתפי משחק הדיונון לרגל ליל כל הקדושים בטוקיו, 2021.
נואה באומבך

| --- | --- |
קובץ:Noah Baumbach on Marriage Story scene.jpg
 לידה:  3 בספטמבר 1969 (בן 55) ברוקלין, ארצות הברית 
 מדינה:  ארצות הברית 
 תקופת הפעילות:  מ-1995 
 מקום לימודים:  מכללת ואסר  תיכון מידווד 
 בן או בת זוג:  ג'ניפר ג'ייסון לי (2005–2013)  גרטה גרוויג (2023–?)   גרטה גרוויג (2011–2023) 
 פרופיל ב-IMDb
 חתימה:   
 
נואה באומבך (באנגלית: Noah Baumbach ; נולד ב-3 בספטמבר 1969) הוא במאי קולנוע, תסריטאי, ומפיק קולנוע אמריקאי ממוצא יהודי. הוא היה מועמד פעמיים לפרס אוסקר לתסריט המקורי הטוב ביותר עבור חיים בין השורות (2005) וסיפור נישואים (2019), שאת שניהם גם ביים. הוא כתב וביים מספר סרטים נוספים, בהם: "מרגו בחתונה" (2007), "פרנסס הא" (2012), "כשהיינו צעירים" (2014), "סיפורי מאירוביץ'" (2017) ו"ברבי" (2023).
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באומבאך נולד בברוקלין, ניו יורק. אביו, ג'ונתן באומבאך, היה סופר אקספרימנטלי ומייסד שותף של הוצאת הספרים "פיקציה קולקטיב" (Fiction Collective), לימד באוניברסיטת סטנפורד וברוקלין קולג', והיה מבקר קולנוע של "פרטיזן רוויו". אמו, ג'ורג'יה בראון, הייתה מבקרת קולנוע של וילג' ווייס וכתבה גם ספרים. אביו היה יהודי ואמו פרוטסטנטית. הוריו התגרשו במהלך גיל ההתבגרות שלו, ששימש השראה לסרטו חיים בין השורות משנת 2005. לבומבך שלושה אחים, שניים מהם מנישואים קודמים של אביו.
באומבך גדל בפארק סלופ שבברוקלין והיה נחוש להפוך ליוצר קולנוע מגיל צעיר. בין הסרטים שהשפיעו עליו בצעירותו מנה את הסרטים: בית החיות, השמיים יכולים לחכות, העולם על פי גארפ, אי.טי, The Jerk (אנ'), פלישת חוטפי הגופות (אנ').
בשנת 1991 קיבל תואר ראשון באנגלית ממכללת וסר. וזמן קצר לאחר מכן, התפרנס למשך תקופה קצרה כשליח בניו יורקר.
ביוגרפיה > חיים אישיים

בשנת 2005 התחתן עם השחקנית ג'ניפר ג'ייסון לי אותה הכיר לראשונה בשנת 2001. בנם של הזוג נולד בשנת 2010, מספר חודשים לפני שהחליטה להתחיל בהליכי גירושין.
מאז 2011 הוא בזוגיות עם הקולנענית גרטה גרוויג, הזוג שיתף פעולה במספר סרטים. יש להם 2 ילדים שנולדו במרץ 2019 ובפברואר 2023.
פילמוגרפיה

| שנה | שם | תסריטאי | במאי | מפיק | הערות |
| --- | --- | --- | --- | --- | --- |
| 1995 | Kicking and Screaming | כן | כן | לא | משחק: דני |
| 1997 | Highball | כן | כן | לא | משחק: פיליפ |
| 1997 | גבר קנאי | כן | כן | כן | משחק: ארליס |
| 2000 | Conrad & Butler Take a Vacation | כן | כן | כן | סרט קצר |
| 2004 | עמוק במים | כן | לא | לא | משחק: פיליפ |
| 2005 | חיים בין השורות | כן | כן | לא |  |
| 2007 | מרגו בחתונה | כן | כן | לא |  |
| 2009 | מר שועל המהולל | כן | לא | לא |  |
| 2010 | גרינברג | כן | כן | לא |  |
| 2012 | פרנסס הא | כן | כן | כן |  |
| 2012 | מדגסקר 3: מקרקסים את אירופה | כן | לא | לא |  |
| 2014 | כשנהיה צעירים | כן | כן | כן |  |
| 2015 | גברת אמריקה | כן | כן | כן |  |
| 2015 | דה פלמה | לא | כן | כן | סרט תיעודי על בריאן דה פלמה |
| 2017 | סיפורי מאירוביץ' | כן | כן | כן |  |
| 2019 | סיפור נישואים | כן | כן | כן |  |
| 2022 | רעש לבן | כן | כן | כן |  |
| 2023 | ברבי | כן | לא | לא |  מועמד פרס איגוד מבקרי הקולנוע האמריקאי לתסריט המקורי הטוב ביותר (2024; עם גרטה גרוויג) |
| 2025 | Jay Kelly | כן | כן | כן |  |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2005 | פרס סטלייט | התסריט הטוב ביותר – מקורי (עם וס אנדרסון) | עמוק במים | מועמדות |  |
| 2005 | איגוד מבקרי הקולנוע של לוס אנג'לס | התסריט הטוב ביותר | חיים בין השורות | זכייה |  |
| 2005 | פרס סטלייט | התסריט הטוב ביותר – מקורי | חיים בין השורות | מועמדות |  |
| 2006 | איגוד המבקרים האמריקני | התסריט הטוב ביותר | חיים בין השורות | זכייה |  |
| 2006 | פרס איגוד מבקרי הקולנוע האמריקאי | התסריטאי הטוב ביותר | חיים בין השורות | מועמדות |  |
| 2006 | פרס גילדת הכותבים של אמריקה | תסריט מקורי | חיים בין השורות | מועמדות |  |
| 2006 | פרס אוסקר | התסריט המקורי הטוב ביותר | חיים בין השורות | מועמדות |  |
| 2010 | פרס איגוד מבקרי הקולנוע האמריקאי | התסריט המעובד הטוב ביותר (עם וס אנדרסון) | מר שועל המהולל | מועמדות |  |
| 2010 | פרס אנני | כתיבה בהפקה עלילתית (עם וס אנדרסון) | מר שועל המהולל | זכייה |  |
| 2015 | פרס גות'הם | התסריט הטוב ביותר | כשנהיה צעירים | מועמדות |  |
| 2019 | פרס גות'הם | התסריט הטוב ביותר | סיפור נישואים | זכייה |  |
| 2019 | איגוד מבקרי הקולנוע של לוס אנג'לס | התסריט הטוב ביותר | סיפור נישואים | זכייה |  |
| 2019 | פרס סטלייט | הבמאי הטוב ביותר | סיפור נישואים | מועמדות |  |
| 2019 | פרס סטלייט | התסריט המקורי הטוב ביותר | סיפור נישואים | זכייה |  |
| 2020 | פרס גלובוס הזהב | התסריט הטוב ביותר | סיפור נישואים | מועמדות |  |
| 2020 | פרס גילדת המפיקים של אמריקה | פרס דאריל אף. זאנוק למפיק מצטיין של סרטי קולנוע | סיפור נישואים | מועמדות |  |
| 2020 | פרס גילדת המפיקים של אמריקה | התסריט המקורי הטוב ביותר | סיפור נישואים | מועמדות |  |
| 2020 | פרס אינדפנדנט ספיריט | התסריט הטוב ביותר | סיפור נישואים | זכייה |  |
| 2020 | פרס אינדפנדנט ספיריט | פרס רוברט אלטמן (עם דאגלס אייבל, פרנסין מייזלר, אלן אלדה, לורה דרן, אדם דרייבר, ג'ולי הגרטי, סקרלט ג'והנסון, ריי ליוטה, אזי רוברטסון ומריט וובר) | סיפור נישואים | זכייה |  |
| 2020 | פרס אוסקר | הסרט הטוב ביותר | סיפור נישואים | מועמדות |  |
| 2020 | פרס אוסקר | התסריט המקורי הטוב ביותר | סיפור נישואים | מועמדות |  |
| 2020 | פרס איגוד מבקרי הקולנוע האמריקאי | הבמאי הטוב ביותר | סיפור נישואים | מועמדות |  |
| 2020 | פרס איגוד מבקרי הקולנוע האמריקאי | התסריט המקורי הטוב ביותר | סיפור נישואים | מועמדות |  |
| 2020 | פרס גולדבאג | הסרט הזר הטוב ביותר | סיפור נישואים | מועמדות |  |
| 2020 | פרס האקדמיה הבריטית לקולנוע | התסריט המקורי הטוב ביותר | סיפור נישואים | מועמדות |  |
| 2024 | פרס גלובוס הזהב | התסריט הטוב ביותר (עם גרטה גרוויג) | ברבי | מועמדות |  |
| 2024 | פרס איגוד מבקרי הקולנוע האמריקאי | התסריט המקורי הטוב ביותר (עם גרטה גרוויג) | ברבי | זכייה |  |
| 2024 | פרס סאטורן | כתיבת הסרט הטוב ביותר (עם גרטה גרוויג) | ברבי | מועמדות |  |
| 2024 | פרס האקדמיה האוסטרלית הבין-לאומי לאמנויות הקולנוע והטלוויזיה | התסריט המקורי הטוב ביותר (עם גרטה גרוויג) | ברבי | מועמדות |  |
| 2024 | פרס האקדמיה הבריטית לקולנוע | התסריט המקורי הטוב ביותר (עם גרטה גרוויג) | ברבי | מועמדות |  |
| 2024 | פרס סטלייט | התסריט המקורי הטוב ביותר (עם גרטה גרוויג) | ברבי | מועמדות |  |
| 2024 | פרס אוסקר | התסריט המעובד הטוב ביותר | ברבי | מועמדות |  |
| 2024 | פרס גילדת הכותבים של אמריקה | התסריט המקורי הטוב ביותר (עם גרטה גרוויג) | ברבי | מועמדות |  |
ביבליוגרפיה

Baumbach, Noah (November 29, 1999). "Keith Richards' desert-island disks". Shouts & Murmurs. The New Yorker. Retrieved October 10, 2020.
נאווי פילאי

נוואנטם "נאווי" פילאי (בשם מלא באנגלית: Navanethem "Navi" Pillay; ‏נולדה ב-23 בספטמבר 1941) היא משפטנית דרום אפריקאית, שכיהנה כנציבה החמישית של האו"ם לזכויות האדם. היא שימשה גם כנשיאת בית הדין הבינלאומי הפלילי לרואנדה וכשופטת בבית הדין הפלילי הבינלאומי.
פילאי ידועה בשל הביקורת שלה על מדינת ישראל, ותוארה כ"אנטי-ישראלית".
קורות חיים

פילאי נולדה בעיר דרבן שבדרום אפריקה למשפחה ממוצא הודי-טמילי. ב-1965 נישאה לעורך הדין גבי פילאי. נולדו להם שתי בנות. באותה שנה סיימה את לימודיה באוניברסיטת נטאל, שמומנו בעזרת תרומות מהקהילה שבה גדלה. ב-1982 סיימה לימודים לתואר שני בבית הספר הרווארד למשפטים וב-1988 קיבלה תואר דוקטור למשפטים ממוסד זה (הדרום אפריקאית הראשונה שעשתה זאת).
קריירה

ב-1967 הייתה פילאי האישה הלא-לבנה הראשונה שפתחה משרד עורכי דין בפרובינציית נטאל – לדבריה, היות ששום משרד עורכי דין של לבנים לא היה מוכן להעסיקה. תחת חוקי שלטון האפרטהייד נאסר עליה להיכנס ללשכות השופטים בבתי המשפט. במהלך 28 השנים שבמהלכן שימשה כעורכת דין ייצגה מתנגדים של האפרטהייד, השתתפה בחשיפת עדויות על עינויים על ידי הממשל והיחס הירוד כלפי עצורים על רקע פוליטי. ב-1973 הצליחה להבטיח לאסירים ברובן איילנד לרבות נלסון מנדלה את הזכות להיפגש עם עורך דין. היא הייתה פעילה למען זכויות נשים וחברה במועצה הלאומית לנשים של דרום אפריקה. הייתה בין הפעילים שהצליחו להכניס לחוקת דרום אפריקה איסור על אפליה מטעמי גזע, דת ונטייה מינית.
בשנת 1995 מינה הנשיא מנדלה את פילאי לשופטת הלא-לבנה הראשונה בבית המשפט הגבוה (High Court) של דרום אפריקה.
כהונה בבתי דין בינלאומיים

כהונת פילאי כשופטת בארצה הייתה קצרה, שכן כבר ב-1995 היא נבחרה על ידי העצרת הכללית של האו"ם לכהן כשופטת בבית הדין הבינלאומי הפלילי לרואנדה. היא כיהנה בו במשך שמונה שנים, עד 2003; בארבע השנים הראשונות הייתה האישה היחידה בין שופטי בית הדין. בשנים 1999-‏2003 כיהנה כנשיאת בית הדין.
בשנת 2003 הייתה פילאי בין השופטים הראשונים שנבחרו לכהן בבית הדין הפלילי הבינלאומי, לתקופה של שש שנים. היא הוצבה במדור הערעורים של בית הדין. באותה שנה הייתה הכלה הראשונה של פרס גרובר לזכויות נשים (Gruber Prize for Women's Rights).
נציבת האו"ם לזכויות האדם

בשנת 2008, לפני תום תקופת כהונתה בבית הדין הפלילי הבינלאומי, היא פרשה ממנו לאחר שמונתה על ידי עצרת האו"ם לנציבת האו"ם לזכויות האדם. מועמדותה הוצעה על ידי המזכ"ל באן קי-מון. ארצות הברית התנגדה בתחילה למועמדותה בשל עמדותיה בנושאים שונים, לרבות הפלות, אך הסירה את התנגדותה בהמשך.
פילאי מונתה כנציבה לתקופה של ארבע שנים, ובשנת 2012 הוארכה כהונתה בשנתיים נוספות. היא סיימה את כהונתה כנציבה בספטמבר 2014.
לפילאי הוענקו תוארי כבוד מטעם מספר אוניברסיטאות בארצות הברית ובבריטניה. בשנת 2009 דירג אותה מגזין פורבס במקום ה-64 בדירוג מאה הנשים החזקות בעולם.
יחסה לישראל והביקורת עליה

ביקורת הועלתה כנגד עמדותיה והתבטאויותיה של כנציבה, בטענה שהיא נוהגת באופן בלתי צודק ומוטה ביחס לנושאים שונים, לרבות היחס לישראל בהקשר של הפרת זכויות אדם. ואף נטען שהיא מובילה מדיניות הדה-לגיטימציה של ישראל של מועצת זכויות האדם של האו"ם. בין השאר נמתחה עליה ביקורת לאחר שטענה כי מדינת ישראל ביצעה פשעי מלחמה בעזה במבצע צוק איתן בכך שלא סיפקה לפלסטינים את מערכת כיפת ברזל להגנה מפני רקטות, וכן קיבלה ביקורת לאחר שסיווגה את ממשלת פרובינציית קוובק בקנדה כמפרת זכויות אדם בנוגע לחופש ההפגנה וחופש הביטוי של סטודנטים.
בין היתר ב-2020 חתמה פילאי על עצומה שמגדירה את ישראל כמדינת אפרטהייד, וכן על עצומה נוספת, שקוראת ל"סנקציות נגד מדינת האפרטהייד ישראל". והביעה תמיכה ב-BDS. בנוסף, היא אישרה את מינויו של ריצ'רד פאלק, שנחשב לביקורתי כלפי ישראל, לשליח המיוחד לענייני פלסטינים, ואישרה את קיומה של ועידת האו"ם נגד הגזענות (2009) בה השתתף נשיא איראן לשעבר מחמוד אחמדינז'אד.
ארגון UN Watch שלח תלונה מפורטת לאו"ם בפברואר 2022, בנוגע לעמדתה האנטי-ישראלית של פילאי.
פילאי הייתה בין היוזמים של ארבע ועדות חקירה שונות שהתמקדו בישראל, והייתה אחראית על פרסום דו"ח גולדסטון שמתח ביקורת חריפה על פעילות צה"ל במבצע עופרת יצוקה והאשים את ישראל בהפרת דיני המלחמה.
אחרי מבצע מבצע שומר החומות פרסמה דו"ח שהאשים את ישראל בפשעי מלחמה, ובעת הגשת הדו"ח אמרה בנאומה כי "הכיבוש הישראלי לא חוקי, וכולל אלמנטים של פשעים נגד האנושות". ישראל לא שיתפה פעולה עם האו"ם בכתיבת הדו"ח.
ביוני 2024, בעקבות מלחמת חרבות ברזל, חיברה דו"ח עבור מועצת האומות המאוחדות לזכויות אדם המאשים את ישראל ואת חמאס בביצוע פשעי מלחמה ופשעים נגד האנושות. הדו"ח מאשים את ישראל בכך שפגעה במכוון באזרחים, הפעילה אלימות מינית, ופגעה במכוון בתשתיות האזרחיות ברצועת עזה, במטרה לרוקן אותה מאוכלוסייה. גם כאן ישראל לא שיתפה פעולה בכתיבת הדו"ח. כיון שלדברי דובר משרד החוץ זהו "גוף אנטי-ישראלי ואנטישמי".
בשנת 2020 אחרי אגודת האו"ם בגרמניה תכננה להעניק פרס לפילאי, בעקבות ביקורת קשה, מצד גורמים ישראליים שהאשימו אותה באנטישמיות, ביטלה עריית ברלין את טקס קבלת הפרס. כמו כן בשנת 2023 קיבלה פרס על ידי הסניף האמריקאי של איגוד המשפט הבין-לאומי וכ-30 ארגונים יהודיים בארצות הברית חתמו על מכתב להחרים את הפרס.
הערות שוליים

↑   יהונתן ליס, ישראל מסרבת להיפגש עם יו"ר ועדת החקירה של האו"ם לשומר החומות, באתר הארץ, 17 בפברואר 2022
↑  Forbes List Directory, Forbes (באנגלית)
↑  Giffey sagt umstrittene Medaillen-Vergabe ab, juedische-allgemeine
↑  רן דגוני, ‏מהפך במועצת זכויות האדם? ישראל כבר לא הנבל הראשי, באתר גלובס, 9 בספטמבר 2014
↑  דב גיל-הר דב גיל-הר, סערה בגרמניה: תומכת BDS תקבל פרס יוקרתי, באתר כאן – תאגיד השידור הישראלי, 14 בספטמבר 2022
↑  תמיר מורג, ראש הוועדה של דו"ח האו"ם נגד ישראל על אירועי "שומר החומות" מכנסת מסיבת עיתונאים, באתר ישראל היום, 14 ביוני 2022
↑  איתמר אייכנר, קידמה ועדות נגד ישראל, האשים בטבח: חברי ועדת האו"ם לאירועי שומר החומות, באתר ynet, 23 ביולי 2021
↑  בן-דרור ימיני, שלושה אנטישמים בשירות חמאס והג'יהאד, באתר ynet, 23 באוקטובר 2022
↑  איתמר אייכנר, הדוח שהאשים את ישראל בפשעי מלחמה ב"שומר החומות" הוגש לאו"ם; הוריו של עידו אביגל הניפו את תמונתו, באתר ynet, 27 באוקטובר 2022
↑  איתמר אייכנר, מועצת זכויות האדם: תוקם ועדת חקירה בינלאומית בעקבות "שומר החומות", באתר ynet, 27 במאי 2021
↑   אמיר תיבון, דו"ח מטעם מועצת זכויות האדם של האו"ם מאשים את ישראל וחמאס בפשעי מלחמה, באתר הארץ, 12 ביוני 2024
↑  בר שפר, ‏הרעבה ויחס לא אנושי: האו"ם בהאשמות חמורות נגד ישראל, באתר מעריב אונליין, 12 ביוני 2024
↑  Israel forbids doctors from speaking to UN group investigating Oct. 7 atrocities, timesofisrael
↑  Andreas Kopietz, Antisemitismus: Berliner Senat sagt Preisverleihung für umstrittene UN-Kommissarin ab, ‏14.09.2022
↑  אלדד בק, השגרירות הישראלית לחצה: נדחתה הענקת "פרס שלום" למועמדת אנטי ישראלית בגרמניה, באתר ישראל היום, ‏20/9/2022
↑  LUKE TRESS, Leading US Jewish groups decry top legal award for anti-Israel UN official, The Times of Israel
| --- | --- |
בקרת זהויות :  NLI: 987007317568105171  BnF: cb16512586g (data)  GND: 142611859  ISNI: 0000 0001 1781 2820  LCCN: n82132512  NTA: 32043446X  SUDOC: 153405406  VIAF: 122765965   WorldCat (עם VIAF): 122765965
דניס אגר

| --- | --- |

 לידה:  14 במרץ 1960 (בת 65) ט"ו באדר תש"ך פיטסבורג, פנסילבניה 
 מדינה:  ארצות הברית 
 השכלה:  היברו יוניון קולג' - המכון היהודי לדת 
 מקום פעילות:  ארצות הברית
 השתייכות:  יהדות רפורמית 
 
הרַבָּה דוידה (דניס ליס) אגר (באנגלית: Denise Leese Eger; נולדה ב-14 במרץ 1960) היא רבה רפורמית אמריקנית, כיהנה כיושבת-ראש איגוד הרבנים המתקדמים (CCAR) בארצות הברית בין 2015 ל-2017.